
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par finansējuma piešķiršanu Mārupes novada pašvaldībai" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta (turpmāk - MK) 2003. gada 29. aprīļa noteikumu Nr. 236 "Aizsardzības ministrijas nolikums" 4.4.1apakšpunkts, MK 2024. gada 29. oktobra rīkojums Nr. 869 "Par finansējuma piešķiršanu Mārupes novada pašvaldībai".
Mārupes novadā atrodas militārā bāze "Ceri", kurā ir izvietots Zemessardzes 17. kaujas atbalsta bataljons, militārajā bāzē paredzēts izvietot arī sabiedroto karavīrus.
Saistībā ar plānoto sabiedroto spēku izvietošanu militārajā bāzē "Ceri" bāzē notiek infrastruktūras izbūves darbi. Lai piekļūtu militārajai bāzei "Ceri", tiek izmantots Mārupes novada pašvaldības autoceļš C-9 "Mazeiķi-Silkalēji". Tā kā ir palielinājusies minētā autoceļa izmantošanas intensitāte, ir nepieciešams veikt tā pārbūvi, uzlabojot ceļa tehnisko stāvokli atbilstoši Nacionālo bruņoto spēku (turpmāk - NBS) vajadzībām.
1.2. Mērķis
Mērķa apraksts
MK rīkojuma projekts ir sagatavots, lai piešķirtu Mārupes novada pašvaldībai finansējumu 1 892 819,62 euro pašvaldības autoceļa C-9 "Mazeiķi-Silkalēji" (būves kadastra apzīmējums 8076 004 0044 001) pārbūves darbiem 1200 m garumā posmā no militārās bāzes "Ceri" līdz valsts vietējam autoceļam V14 "Jaunmārupe-Skulte", tai skaitā būvuzraudzībai, autoruzraudzībai un būvniecības ieceres dokumentācijas izstrādes izmaksu segšanai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Militārajai bāzei "Ceri", kas atrodas Mārupes novadā, Mārupes pagastā, piekļuve tiek nodrošināta no valsts vietējā autoceļa V14 "Jaunmārupe-Skulte". Militārajā bāzē "Ceri" ir izvietots Zemessardzes 17. kaujas atbalsta bataljons, kā arī saistībā ar sabiedroto spēku klātbūtnes paplašināšanu Latvijā militārajā bāzē "Ceri" ir paredzēts izvietot sabiedroto spēku karavīrus. Sabiedroto spēku vajadzībām militārajā bāzē tiek veidota nepieciešamā infrastruktūra. Ņemot vērā infrastruktūras attīstību un plānoto militārajā bāzē izvietoto karavīru skaita pieaugumu, ir nepieciešams veikt piekļuves autoceļa C-9 "Mazeiķi-Silkalēji" posma 1200m garumā pārbūvi.
Aizsardzības ministrija  ir vienojusies ar Mārupes novada pašvaldību par nepieciešamajām darbībām, kas ir veicamas autoceļa seguma saglabāšanai/uzlabošanai gan īstermiņā (2024.gadā), gan ilgtermiņā - organizējot ceļa pārbūvi 2025.gadā atbilstoši NBS un sabiedroto spēku vajadzībām.
Ņemot vērā minēto, Aizsardzības ministrija ar MK 2024. gada 29. oktobra rīkojumu Nr. 869 "Par finansējuma piešķiršanu Mārupes novada pašvaldībai" piešķīra 2024. gadā Mārupes novada pašvaldībai finansējumu 36 044,11 euro ar PVN pašvaldības autoceļa C-9 "Mazeiķi-Silkalēji" tehniskā stāvokļa uzlabošanai (ceļa uzturēšanas darbu veikšanai) un turpmāko autoceļa pārbūves darbu plānošanai (tilta pār Neriņu galvenās inspekcijas veikšanai).
Papildus - Aizsardzības ministrija turpina darbu pie alternatīva piekļuves ceļa izveides - no militārās bāzes "Ceri" līdz valsts galvenajam autoceļam A5 "Rīgas apvedceļš (Salaspils-Babīte)".
Problēmas un risinājumi
Problēmas apraksts
Pašvaldības autoceļa C-9 "Mazeiķi-Silkalēji" posmam 1200m garumā no militārās bāzes "Ceri" līdz valsts vietējam autoceļam V14 "Jaunmārupe-Skulte" ir grants segums, autoceļa posmā ietilpst arī tilts pār Neriņu. Autoceļa tehniskais stāvoklis, t.sk. tilta pār Neriņu būves tehniskais stāvoklis, nav atbilstošs intensīvai smagā transporta satiksmei.
Lai nodrošinātu autoceļa posma tehniskā stāvokļa nepasliktināšanos 2024.gadā, autoceļa C-9 posmam 2024.gadā tika veikta ar saistvielām nesaistītu minerālmateriālu seguma uzlabošana (iesēdumu un bedru labošanu) un ar saistvielām saistīta seguma uzlabošana (bedrīšu aizpildīšana ar šķembām un bitumena emulsiju).
Mārupes novada pašvaldība ir veikusi autoceļa C-9 posma pārbūves darbu īstenošanai nepieciešamās iepirkuma procedūras: 2024. gada 22. novembrī izsludināja iepirkumu  "Būvniecības ieceres dokumentācijas izstrāde Mārupes novada autoceļa C-9 (Mazeiķi – Silkalēji) posma no Pk00+000 līdz Pk01+200 pārbūvei, Mārupes novadā" (iepirkuma identifikācijas Nr.MNP 2024/117), 2025. gada 24. jūlijā  izsludināja iepirkumu "Mārupes novada autoceļa C-9 (Mazeiķi – Silkalēji) posma no Pk00+000 līdz Pk01+200 pārbūve, Mārupes novadā" (iepirkuma identifikācijas Nr.MNP 2025/85) un 2025. gada 15. augustā izsludināja iepirkumu "Būvuzraudzība būvobjektam “Mārupes novada autoceļa C-9 (Mazeiķi – Silkalēji) posma no Pk00+000 līdz Pk01+200 pārbūve, Mārupes novadā"" (iepirkuma identifikācijas Nr.MNP 2025/93).
Risinājuma apraksts
Tā kā pašvaldības autoceļa C-9 "Mazeiķi-Silkalēji" posmu NBS un sabiedroto spēki izmanto ar pieaugošu intensitāti, Aizsardzības ministrijas interesēs ir nodrošināt autoceļa C-9 "Mazeiķi-Silkalēji" (būves kadastra apzīmējums 8076 004 0044 001) pārbūves veikšanu 1200 m garumā posmā no militārās bāzes "Ceri" līdz valsts vietējam autoceļam V14 "Jaunmārupe-Skulte". Veicamie pārbūves darbi: ceļa klātnes paplašināšana vienādā platumā (brauktuves daļā līdz 7,5m, paredzot nomales uz abām pusēm 1m platumā), ceļa seguma izbūve no asfaltbetona (dilumkārta, saites kārta un seguma apakškārtas, pastiprinātas salizturīgās kārtas būvniecība), no jauna izbūvējama sāngrāvju sistēma, tilta pār Neriņu izbūve.
Aizsardzības ministrija un Mārupes novada pašvaldība ir vienojušās, ka autoceļa C-9 posma pārbūve tiks īstenota no Aizsardzības ministrijas piešķirtajiem budžeta līdzekļiem un Mārupes novada pašvaldības ieguldīta finansējuma. Aizsardzības ministrija paredz segt autoceļa C-9 pamatceļa izbūves darbus (būvniecības 1.kārtas darbi, neiekļaujot elektroapgādes un apgaismojuma darbus), būvuzraudzības, autoruzraudzības un būvniecības ieceres dokumentācijas izstrādes izmaksas (1 892 819,62 euro ar PVN). Mārupes novada pašvaldība paredz segt būvniecības 1.kārtas elektroapgādes un apgaismojuma darbu izmaksas un būvniecības 2. un 3.kārtas darbus - gājēju/velosipēdistu celiņa izbūves izmaksas (376 909,03 euro ar PVN).
Atbilstoši Mārupes novada pašvaldības iepirkuma komisijas lēmumiem ir izvēlēti darbu veicēji par līguma summām:
- būvniecības ieceres dokumentācijas izstrāde - 18 300 euro bez PVN, 22 143 euro ar PVN;
- autoruzraudzība - 1281 euro bez PVN, 1550,01 euro ar PVN;
- autoceļa pārbūve - 1 845 380,30 euro bez PVN, 2 232 910,16 euro ar PVN; no Aizsardzības ministrijas budžeta sedzamā izmaksu daļa - 1 533 885,23 euro bez PVN, 1 856 001,13 euro ar PVN; autoceļa pārbūves darbu veikšana MK rīkojuma projekta sagatavošanas brīdī ir uzsākta; ir paredzams, ka pārbūves darbi tiks pabeigti 2026. gadā, attiecīgi - daļa no Aizsardzības ministrijas finansējuma Mārupes novada pašvaldībai būs nepieciešama 2026. gadā;
- būvuzraudzība - 10 847,50 euro bez PVN, 13 125,48 euro ar PVN.
Kopējais Mārupes novada pašvaldībai 2025.gadā no Aizsardzības ministrijas budžeta līdzekļiem piešķiramais finansējums - 1 564 313,73 euro bez PVN; 1 892 819,62 euro ar PVN. Finansējums līgumsaistību izpildei plānots 2025. gadā 1 892 819,62 euro apmērā, taču atbilstoši faktiskajai izpildei 2025. gada beigās prognozējams neizlietoto izdevumu atlikums. Finansējums pārbūves darbiem Mārupes novada pašvaldībai tiks pārskaitīts 2025. gadā tādā apmērā, kādā tas tiks izlietots atbilstoši noteiktajam mērķim.   
Lai nodrošinātu līgumsaistību izpildi, Aizsardzības ministrija 2026. gadā normatīvajos aktos noteiktajā kārtībā sagatavos un iesniegs Finanšu ministrijā pieprasījumu apropriācijas pārdalei par 2025. gadā plānotajiem, bet neizlietotajiem izdevumiem.
Aizsardzības ministrija noslēgs sadarbības līgumu ar Mārupes novada pašvaldību par piešķirto finansējumu, nosakot piešķirtā finansējuma izlietojuma kontroli, kā arī Mārupes novada pašvaldības atbildību par grāmatvedības datu pareizību un finanšu līdzekļu izlietojumu atbilstoši plānotajam.
Vai ir izvērtēti alternatīvie risinājumi?
Jā
Apraksts
Ņemot vērā, ka autoceļš C-9 ir Mārupes novada pašvaldības īpašumā, finansējuma piešķiršana Mārupes novada pašvaldībai ir piemērotākais risinājums.
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
MK rīkojuma projekta izpilde tiks nodrošināta no 2025.gadā Aizsardzības ministrijas budžeta programmā 33.00.00 "Aizsardzības īpašumu pārvaldīšana" paredzētajiem līdzekļiem, nepieciešamības gadījumā veicot pārdali ekonomiskās klasifikācijas kodu griezumā, kā arī 2026. gadā normatīvajos aktos noteiktajā kārtībā iesniedzot Finanšu ministrijā pieprasījumu apropriācijas pārdalei par 2025. gadā plānotajiem, bet neizlietotajiem izdevumiem.
Finansējums pārbūves darbiem Mārupes novada pašvaldībai tiks pārskaitīts 2025. gadā tādā apmērā, kādā tas tiks izlietots atbilstoši noteiktajam mērķim.
Ar Mārupes novada pašvaldību tiks noslēgts sadarbības līgums, tajā tiks atrunāta finansējuma kontroles kārtība un atskaitīšanās periodi, lai Aizsardzības ministrija varētu sekot līdzi un uzraudzīt finansējuma apguvi.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Mārupes novada iedzīvotāji
Ietekmes apraksts
Autoceļš C-9 “Mazeiķi-Silkalēji” (būves kadastra apzīmējums 8076 004 0044 001) Mārupes novadā ir pašvaldībai piederošs publisks autoceļš.
Juridiskās personas
Mārupes novada pašvaldība
Nacionālie bruņotie spēki un sabiedroto spēki
Ietekmes apraksts
MK rīkojums ietekmēs Mārupes novada pašvaldību, kura ir atbildīga par autoceļa posma pārbūves darbu veikšanas uzraudzību (atbilstošu finansējuma izlietojumu).
Autoceļa C-9 posma pārbūve, ņemot vērā prognozēto satiksmes intensitātes pieaugumu, pozitīvi ietekmēs Nacionālos bruņotos spēkus, Latvijas teritorijā izvietotos sabiedroto spēkus, kā arī Mārupes novada iedzīvotājus.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Ministru kabineta rīkojuma projekta izpilde tiks nodrošināta no 2025. gada Aizsardzības ministrijas budžeta programmā 33.00.00 "Aizsardzības īpašumu pārvaldīšana" paredzētajiem līdzekļiem, nepieciešamības gadījumā veicot finansējuma pārkārtošanu ekonomiskās klasifikācijas kodu griezumā.
Aizsardzības ministrija 2026. gadā normatīvajos aktos noteiktajā kārtībā sagatavos un iesniegs Finanšu ministrijā pieprasījumu apropriācijas pārdalei no budžeta resora “74. Gadskārtējā valsts budžeta izpildes procesā pārdalāmais finansējums” programmas 01.00.00 “Apropriācijas rezerve” uz Aizsardzības ministrijas budžeta programmu 33.00.00 "Aizsardzības īpašumu pārvaldīšana" par 2025. gadā plānotajiem, bet neizlietotajiem izdevumiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Sabiedrības līdzdalība netiek organizēta, jo finansējuma piešķiršana Mārupes novada pašvaldībai tiek plānota, ņemot vērā attīstāmā militārā objekta darbības specifiku un Aizsardzības ministrijas iespējas nodrošināt attiecīgo finansējumu.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Aizsardzības ministrija
Valsts aizsardzības militāro objektu un iepirkumu centrs
Mārupes novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

